*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*23. számú előterjesztés*

Bátaszék Város Önkormányzat Képviselő-testületének 2022. február 15-én

16 órakor megtartandó ülésére

a Bátaszékért Marketing Nkft. 2022. évi üzleti tervének és szerződéseinek módosítása

|  |
| --- |
| **Előterjesztő:** Csötönyi László ügyvezető**Készítette**: Csötönyi László ügyvezető **Törvényességi ellenőrzést végezte:** ----------------------**Tárgyalja:**PG Bizottság: 2022. 02. 14.KOIS Bizottság: 2022. 02. 14.Felügyelő Bizottság |

***Tisztelt Képviselő-testület!***

Bátaszék Város Önkormányzata, mint tulajdonos döntése alapján a Bátaszékért Marketing Nonprofit Kft. (a továbbiakban: Nkft.) üzleti tervének módosítására van szükség. A módosított üzleti terv jelen előterjesztés mellékletét képezi.

Az **eredeti terv által tartalmazott** - az Utcafesztivál (3 hétvégét érintő program) és az V. Bátaszéki Bornapok lebonyolításával, megrendezésével kapcsolatos feladatok ellátására kötött vállalkozási szerződés – 13.636.000 Ft + ÁFA, azaz bruttó **17.317.720,- Ft összegű vállalkozási díjnak** 5.906.000 Ft + ÁFA, azaz **7.500.620 Ft összegű csökkentését tartalmazza a módosítás.**

Kérem a T. Képviselő-testületet, hogy a társaság módosított 2022. évi üzleti tervét a fentieknek megfelelően az 1. számú határozati javaslattal fogadja el.

Az Nkft. módosított 2022. évi üzleti tervének összeállításával párhuzamosan – a csökkentett összegű vállalkozási díj meghatározására tekintettel – az Nkft.-vel kötött szerződést is szükséges volt felülvizsgálni. Ennek eredményeképpen javasoljuk a 2. számú határozati javaslat elfogadásával a 2022. évi városi rendezvények lebonyolítására vonatkozó vállalkozási szerződés módosításának elfogadását.

**1. számú H a t á r o z a t i j a v a s l a t :**

**Bátaszékért Marketing Nkft. 2022. évi módosított üzleti tervének elfogadására**

Bátaszék Város Önkormányzata Képviselő-testülete – a tulajdonosi jogkörében eljárva – a Bátaszékért Marketing Nkft. 2022. évre vonatkozó módosított üzleti tervét

1. ***69 145 000,-*** ***Ft tervezett bevétellel és***
2. ***69 145 000,- Ft tervezett kiadással***

elfogadja.

*Határidő*: 2022. február 18.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül*: Bátaszékért Marketing Nkft.

Bátaszéki KÖH Pénzügyi Iroda

 irattár

**2. számú H a t á r o z a t i j a v a s l a t :**

**a Bátaszékért Marketing Nkft.-vel kötött 2022. évi városi rendezvények lebonyolítására vonatkozó vállalkozási szerződés módosításának jóváhagyására**

Bátaszék Város Önkormányzata Képviselő-testülete a Bátaszékért Marketing Nkft.-vel kötendő

1. 2022. évi városi rendezvények lebonyolítására vonatkozó vállalkozási szerződés I. számú módosítását – a határozat melléklete szerinti tartalommal – jóváhagyja;
2. felhatalmazza a város polgármesterét a fenti szerződés módosításának aláírására.

*Határidő:* 2022. február 18.

*Felelős:* Dr. Bozsolik Róbert polgármester

(a szerződésmódosítás aláírásáért)

 *Határozatról értesül:* Bátaszékért Marketing Nkft.

 Bátaszéki KÖH Pénzügyi Iroda

 irattár